CELEX: 22010D0010
Language: el
Date: 2010-01-29 00:00:00
Title: Απόφαση της Μεικτής Επιτροπής του ΕΟΧ αριθ. 10/2010, της 29ης Ιανουαρίου 2010 , για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ

22.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 101/19
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 10/2010
   της 29ης Ιανουαρίου 2010
   για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IX της συμφωνίας τροποποιήθηκε με την απόφαση αριθ. 141/2009, της 4ης Δεκεμβρίου 2009, της μεικτής επιτροπής ΕΟΧ (1).
            
         
               (2)
            
            
               Η απόφαση 2008/961/ΕΚ της Επιτροπής, της 12ης Δεκεμβρίου 2008, σχετικά με τη χρήση από εκδότες κινητών αξιών τρίτων χωρών των εθνικών λογιστικών προτύπων ορισμένων τρίτων χωρών και των διεθνών προτύπων χρηματοοικονομικής αναφοράς για την κατάρτιση των ενοποιημένων χρηματοοικονομικών τους καταστάσεων (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2008/961/ΕΚ καταργεί την απόφαση 2006/891/ΕΚ (3) της Επιτροπής, που έχει ενσωματωθεί στη συμφωνία και η οποία πρέπει, επομένως, να καταργηθεί δυνάμει της συμφωνίας,
            
         ΑΠΟΦΑΣΙΖΕΙ:
   Άρθρο 1
   Το κείμενο του σημείου 23γ (απόφαση της Επιτροπής 2006/891/ΕΚ) του παραρτήματος IX της συμφωνίας αντικαθίσταται από το ακόλουθο:
   
      «32008 D 0961: απόφαση 2008/961/ΕΚ της Επιτροπής, 12ης Δεκεμβρίου 2008, σχετικά με τη χρήση από εκδότες κινητών αξιών τρίτων χωρών των εθνικών λογιστικών προτύπων ορισμένων τρίτων χωρών και των διεθνών προτύπων χρηματοοικονομικής αναφοράς για την κατάρτιση των ενοποιημένων χρηματοοικονομικών τους καταστάσεων (ΕΕ L 340 της 19.12.2008, σ. 112).».
   
   Άρθρο 2
   Τα κείμενα της απόφασης 2008/961/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 30 Ιανουαρίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 29 Ιανουαρίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 62 της 11.3.2010, σ. 35.
   
      (2)  ΕΕ L 340 της 19.12.2008, σ. 112.
   
      (3)  ΕΕ L 343 της 8.12.2006, σ. 96.
   
      (4)  Αναφέρονται συνταγματικές απαιτήσεις.
   
      Κοινή δήλωση των συμβαλλομένων μερών στην απόφαση αριθ. 10/2010 για την ενσωμάτωση της απόφασης 2008/961/ΕΚ της Επιτροπής στη συμφωνία
      «Η απόφαση 2008/961/ΕΚ της Επιτροπής, της 12ης Δεκεμβρίου 2008, σχετικά με τη χρήση από εκδότες κινητών αξιών τρίτων χωρών των εθνικών λογιστικών προτύπων ορισμένων τρίτων χωρών και των διεθνών προτύπων χρηματοοικονομικής αναφοράς για την κατάρτιση των ενοποιημένων χρηματοοικονομικών τους καταστάσεων, θεωρεί τις γενικά αποδεκτές λογιστικές αρχές ορισμένων τρίτων χωρών ως ισοδύναμες προς τα πρότυπα του ΕΟΧ και χορηγεί στους εκδότες τρίτων χωρών το δικαίωμα να καταρτίζουν τις ετήσιες ή τις εξαμηνιαίες χρηματοοικονομικές τους καταστάσεις σύμφωνα με τις γενικά αποδεκτές λογιστικές αρχές της Λαϊκής Δημοκρατίας της Κίνας ή του Καναδά, της Δημοκρατίας της Κορέας ή της Δημοκρατίας της Ινδίας. Η ενσωμάτωση της παρούσας απόφασης δεν θίγει το πεδίο εφαρμογής της συμφωνίας ΕΟΧ όσον αφορά τις σχέσεις με τις τρίτες χώρες».